7. ΑΝΑΓΚ. ΝΟΜΟΣ υπ' αριθ. 934 της 12/12 Απρ. 1949 Περί ερμηνείας του Α.Ν. 855 του 1949 περί αναστολής εκτελέσεως κλπ. Εκυρώθη δια του Ν.Δ. 1144 της 5/11 Οκτ. 1949 περί κυρώσεως του υπ' αριθ. 934 του 1949 Α.Ν. Άρθρον μόνον. 1.Εις την εν παρ. 3 περίπτ. Β', α, του άρθρου 1 του Α.Ν. 855/1949 "περί αναστολής εκτελέσεως βραχυχρονίων ποινών" εξαίρεσιν δεν περιλαμβάνονται οι καταδικασθέντες δια παραβάσεις αναγομένας εις τας διατάξεις περί εισπράξεως φόρων εκ των καταργηθέντων δυνάμει των εδαφίων α' και β' της παρ. 1 του άρθρου 1 του Α.Ν. 843/1948 "περί καταργήσεως των φόρων επί της κυκλοφορίας των αγαθών κλπ.". 2.Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών αυτής. 